**คณะสัตวแพทยศาสตร์ มข. จัดโครงการเตรียมความพร้อมด้านการประกันคุณภาพการศึกษาระดับหลักสูตร ให้อาจารย์ประจำหลักสูตร คณะกรรมการบริหารหลักสูตร และเลขานุการหลักสูตร**

    เมื่อวันอังคารที่ 9 พฤษภาคม 2560 ที่ผ่านมา ระหว่างเวลา 13.00 – 16.30 น. ณ ห้องประชุมอาชาไนย ชั้น 5 อาคารพิเชฎฐ์ เหลืองทองคำ คณะสัตวแพทยศาสตร์ มหาวิทยาลัยขอนแก่น นำโดย **รศ.น.สพ.ดร.ชูชาติ กมลเลิศ**คณบดี พร้อมทีมบุคลากรในสังกัดงานบริการการศึกษา สำนักงานคณบดี ได้จัดโครงการสัมมนา **“การบริหารจัดการหลักสูตรตามแนวทางการประกันคุณภาพการศึกษา”** โดยมีอาจารย์ประจำหลักสูตร คณะกรรมการบริหารหลักสูตร และเลขานุการหลักสูตร เข้าร่วมสัมมนา การสัมมนาในครั้งนี้มี **ผศ.น.สพ.ดร.เจษฎา จิวากานนท์** รองคณบดีฝ่ายวิชาการ เป็นวิทยากรบรรยายให้ความรู้ด้านการประกันคุณภาพการศึกษาระดับหลักสูตร เพื่อให้อาจารย์ประจำหลักสูตร และเลขานุการหลักสูตร ได้ทบทวนการดำเนินงานของหลักสูตรตามแนวทางการประกันคุณภาพการศึกษาระดับหลักสูตร และเป็นแนวทางเสนอแนะให้กรรมการประจำหลักสูตรในการดำเนินงานบริหารหลักสูตรแต่ละหลักสูตรให้สอดคล้องกับหลักเกณฑ์การประกันคุณภาพในอนาคตต่อไป